Por de pijor a molts fa pendre mort
Pór de pijor á mólts fá pendre mort, a Obras del poeta valenciá Ausias March publicadas tenint al devant las edicions de 1539, 1545, 1555 y 1560 per Francesch Fayos y Antony, sócio corresponsal de Lo Rat-Penat, Societat d'amadors de les glories de Valencia y son antich realme, acompanyadas d'un prólech. Joan Roca y Bros, Barcelona, 1884.
 Por de pijor / a molts fa pendre mort, a Les obres del valeros y extrenu caualler uigil y elegantissim poeta Ausiàs March. Manuscrit de la Real Biblioteca El Escorial, Sig. L.III.26. 1546-1547.

Altres versions
Por de pijor      a molts fa pendre mort
per esquivar      mal esdevenidor;
si bé la mort      ressembla cas pijor,
cell qui la pren      la té per bona sort,
e de açò      Cató mostrà camí
e li mes nom      hús de la libertat,
car de tot àls      pot hom ésser forçat
sinó·n morir,      qu·és en lo franch juhí.

Algú la pren      e reb nom de mesquí,
fugint perill      qui l·és davant posat;
altre serà      de cor nobl·animat,
que vol morir      per la valor de si:
venint en mans      d'enemich seu potent,
sobrat lo cors,      guerrej·ab lo voler;
de vencedor      encara·s veu poder:
vol perdre·l cors,      per l'esperit vencent.

Jhesús en creu      fon pus fort e potetn
que no aquells      qui·ll feren mort pasar,
car son voler      no·l feren cambiar
ne fon complit      lur dampnat penssament.
No roman fart      lo forçador del cors
si voluntat      per cas semblant no força,
ans és vencent      aquell qui tant s'esforça,
que de la mort      no vol tembre son mos.

Del viure lonch      ja sent lo gran repòs
qui d'aquest curt      lo viure avorreix;
e la dolor      de la mort se parteix
com lo qui mor      compte de mort ha clos.
Ladonchs virtut      la força multiplica
del virtuós,      qui s·opinió ferma
en qualque part      on virtut lo conferma,
que sol a Déu      de l'esperit suplicha.

Alguns passats      que voluntat iniqua
los féu morir,      o l'oppinió vana,
aquests no llou,      mas los de penssa sana,
volents morir      per fer lur arma riqua,
perdent un poch      per l'infinit atendre,
guanyant lo goig      qua al fill de Déu costa.
Gran és lo bé,      segons aquesta costa,
que per la mort      de tal Hom s'agués vendre.

Tornada

Dolor e por      són bastants per offendre
totes virtuts      que l'ànima·nbellexen;
los qui·n són nets,      en glòria tant crexen,
qu·en aquest món      no poden mal atendre.

Font: Bloc personal DMRQ, sine data

Ausiàs March
Poesia